
Valstybinės vaistų kontrolės tarnybos
Prie LIETUVOS RESPUBLIKOS sveikatos apsaugos ministerijos
viršininkas

ĮSAKYMAS
DĖL FARMACINĖS VEIKLOS LICENCIJOS GALIOJIMO PANAIKINIMO, LICENCIJŲ PATIKSLINIMO BEI LICENCIJOS INFORMACIJOS IR DUOMENŲ PAKEITIMO

2026 m. rugpjūčio 21 d. Nr. (1.4E)1A-1194
Vilnius

Vadovaudamasi Lietuvos Respublikos farmacijos įstatymo 19 straipsnio 3 dalimi, 21 straipsnio 1 ir 3 dalimis bei 23 straipsnio 4 dalies 1 punktu, įgyvendindama Farmacinės veiklos licencijavimo taisyklių, patvirtintų Lietuvos Respublikos Vyriausybės 2006 m. lapkričio 30 d. nutarimu Nr. 1191 „Dėl Farmacinės veiklos licencijavimo taisyklių, Reikalavimų kvalifikuotam asmeniui, atsakingam už gamybą ir (ar) importą, aprašo ir farmacinės veiklos licencijų rekvizitų patvirtinimo“, 2 punktą ir atsižvelgdama į juridinių asmenų prašymus ir paraiškas:
1. P a n a i k i n u  viešajai įstaigai Vilniaus universiteto ligoninei Santaros klinikos, esančiai adresu Vilniaus m. sav., Vilniaus m., Santariškių g. 7, vaistinės veiklos licencijos Nr. 0722 pirmos veiklos vietos galiojimą (pagal 2026-08-20 paraišką Nr. (14.62E)3R-16162).
2. P a t i k s l i n u:
2.1. Akcinei bendrovei „Achema“, esančiai adresu Jonavos r. sav., Jonavos sen., Jonalaukio k. 1, gamybos licenciją Nr. 0903 pirmoje veiklos vietoje (pagal 2026-08-20 paraišką Nr. (14.62E)3R-16187);
2.2. UAB „Gaschema“, esančiai adresu Jonavos r. sav., Jonavos sen., Jonalaukio k. 1, gamybos licenciją Nr. 0908 pirmoje veiklos vietoje (pagal 2026-08-20 paraišką Nr. (14.62E)3R-16186).
3. P a k e i č i u  UAB EUROVAISTINEI, esančiai adresu Kelmės r. sav., Kelmės sen., Kelmės m., Kooperacijos g. 41, vaistinės veiklos licencijos Nr. 0013 trys šimtai antros veiklos vietos informaciją ir duomenis (pagal 2026-08-20 paraišką Nr. (14.62E)3R-16196).
4. P a v e d u  Valstybinės vaistų kontrolės tarnybos prie Lietuvos Respublikos sveikatos apsaugos ministerijos Rinkos priežiūros skyriui atlikti šio įsakymo vykdymo kontrolę.
5. Šis įsakymas per vieną mėnesį nuo jo paskelbimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui.




Viršininko pavaduotoja,
laikinai vykdanti viršininko funkcijas				Jurgita Stirblienė





Parengė
Farmacinės veiklos licencijavimo skyriaus vedėja

